**Playtech Ltd.** on 1999. aastal rajatud mängutarkvarafirma, mis pakub oma tooteid ja teenuseid mänguoperaatoritele. 2007 sai Playtechist Rein Lemberpuu juhtimisel Eesti teine ükssarvik, ehk iduettevõte, mille väärtus ületab miljardit dollarit. 

Ettevõte valmistab tarkvara veebikasiinode, veebipokkeri, veebipõhise bingo, spordiennustuste, loteriide, mobiilipõhiste hasartmängude, inimdiileriga mängude ning fikseeritud võiduvõimalustega veebimängude jaoks. Firma aktsiatega kaubeldakse Londoni börsil (tähis PTEC) ja selle aktsiakurss on osa börsiindeksist FTSE 250.

Playtech on registreeritud Mani saare pealinnas Douglases. Playtechi tegevdirektor on Mor Weizer ja juhatuse esimees Alan Jackson. 2015. aastal oli firma käive 630,1 miljonit eurot ja puhastulu 205,9 miljonit eurot.

Ajalugu
-------

Playtechi asutas 1999. aastal Teddy Sagi, Eestist olid loomise juures Rain Kivisik ja Lauri Kikerpill. 2006. aasta algul tuli firma Londoni börsile hinnaga, mis andis ettevõtte koguväärtuseks umbes 550 miljonit Briti naela.

Pärast veebikasiinodevastase seaduse vastuvõtmist USA-s ("Unlawful Internet Gambling Enforcement Act of 2006") langes Playtechi aktsia börsil ainsa päevaga üle 40%. Playtech suunas põhitähelepanu Euroopa, Aasia ja Lõuna-Ameerika turgudele.

22. oktoobril 2008 teatas Playtech, et ostab ettevõtte rajajalt ja ühelt suuremalt omanikult Teddy Sagilt viimasele kuuluvaid ettevõtteid 250 miljoni USA dollari eest. Märtsis 2011 ostis Playtech Sagilt hinnanguliselt 140 miljoni euro eest ka ettevõtte PT Turnkey Services.

Tegevus
-------

Playtechi direktor Ivo Lasn 2022. aastal Arvamusfestivalil
2015. aastal töötas Playtechis umbes 5000 inimest 13 riigis: 500 Suurbritannias, 700 Iisraelis, 600 Eestis Tartus ja Tallinnas, 800 Lätis, 100 Rootsis ja 600 Ukrainas Kiievis.

### Tegevus Eestis

Eestis tegutseb Playtechi tütarettevõte Playtech Estonia OÜ (selle kontorid asuvad Tartus ja 2009. aastast ka Tallinnas) ning Videob OÜ Tallinnas. Eestis oli Playtechi esimene ja 2006. aastani ainus Playtech grupi arenduskeskus. Eesti arenduskeskus on tänini Playtechi suurim.

Playtech Estonia kuulub Eesti Infotehnoloogia ja Telekommunikatsiooni Liitu. Firma direktor on 2015. aasta 16. novembrist Ivo Lasn. Ettevõtte eelmised juhid olid Kaari Simson, Juha Olavi Korhonen ning enne neid Rein Lemberpuu ja ??. Äriregistri järgi on firma aadress Vanemuise 7, Tartu ning registrisse kanti see 15. veebruaril 2001.

Viited
------

1. ↑  Reila, Bert (25. märts 2022). "Estonia leads Europe in startups, unicorns and investments per capita — Estonia". *estonia.ee* (Ameerika inglise). Vaadatud 17. jaanuaril 2023.
2. ↑  Euro Partners Adds Scratch Games to its Growing Range of Online Gaming Verticals Online Gambling News, 1 January 2010
3. ↑  Playtechi prospekt
4. ↑   juuni 2011
5. ↑  Playtech plans to raise £175m in IPO FT.com, 17. veebruar 2006
6. ↑  Playtech’s Power Play Poker Update, 18. august 2011
7. ↑  "Betting on Playtech Shares". Originaali arhiivikoopia seisuga 30. märts 2013. Vaadatud 15. veebruaril 2013.
8. ↑  Playtech: uus seadus mõjutab ka käivet[*alaline kõdulink*] Äripäev, 2. oktoober 2006
9. 1 2  Playtech game plan questioned The Telegraph, 14. aprill 2011
10. ↑   (vaadatud 10. veebruaruil 2017)
11. ↑  "Playtech in Estonia" Playtechi kodulehel (vaadatud 15. veebruaril 2013)
12. ↑  Playtech Estonia OÜ ITL
13. ↑  "Playtech in Estonia" Playtechi kodulehel (vaadatud 10. veebruaril 2017)
14. ↑  Tanel Raig Playtech: Iisraeli müüginutikus ja eestlaste tehniline taip lõid ühe edukaima IT-firma Directorjuuni 2011
15. ↑  Vahetub Playtechi Eesti juht(vaadatud veebruar 2017)

Välislingid
-----------

* Koduleht